O fată de 15 ani s-a sinucis după ce părinții i-au luat telefonul

Luni, 30 Aprilie 2018 (13:17:05)

O fată în vârstă de doar 15 ani, din satul Păiseni, comuna Cornu Luncii și-a pus capăt zilelor, fiind găsită spânzurată în șura gospodăriei familiei sale. Fata a recurs la cumplitul gest după ce părinții i-ar fi confiscat telefonul mobil. Minora obișnuia să stea foarte mult cu telefonul mobil în mână în ultima perioadă iar părinții au încercat să ia măsuri pentru a nu o face total dependentă de acesta. Poliția a fost sesizată despre caz duminică, 29 aprilie, în jurul orei 14.00. Fata fusese lăsată fără telefon în aceeași zi. Aceasta a profitat de un moment în care a rămas singură și s-a dus în șură și s-a spânzurat. Fata a mai avut în trecut încă o tentativă de suicid.Cazul șochează de la un capăt la altul, plecând de la vârsta copilei și până la motivul pentru care s-a sinucis. Și această tragedie arată până la ce se poate ajunge, în cazul copiilor care suferă depresii puternice și sunt scăpați de sub control. Vârsta fragedă a copiilor nu îi ferește pe părinți de astfel de pericole imposibil de imaginat. Acum câteva luni, și o fată de 14 ani din Suceava s-a spânzurat.

Monitorului de Suceava, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului În lipsa unui acord scris din partea, puteţi prelua maxim 500 de caractere din acest articol dacă precizaţi sursa şi dacă inseraţi vizibil link-ul articolului O fată de 15 ani s-a sinucis după ce părinții i-au luat telefonul